Եվ հետո, կարծես թե «ստիպված» մրցունակության բարձրացման խնդիր է դրվում: Եթե տեղական արտադրությունը չզարգանա, եւ աջակցություն չլինի պետական մակարդակով (իսկ գործիքները տարբեր են՝ սկսած համաֆինանսավորումից մինչև արտոնյալ վարկեր եւ այլն), ապա մենք չենք կարող դիմակայել անգամ հետխորհրդային երկրների տարածքում գտնվող ընկերությունների հետ մրցակցությանը: Չմոռանանք, որ ՌԴ-ում, Բելառուսում, Ղազախստանում կան վերազգային ընկերություններ նաեւ, որոնք կամ մասնաճյուղեր ունեն, կամ արդեն համատեղ ձեռնարկություններ են ստեղծել: Այդտեղից կարող են լինել լուրջ ռիսկեր: տեղական արտադրությունը կարող է դուրս մղվել: Մեր տնտեսության համար իսկապես լուրջ մարտահրավերներ կան: Բայց եթե կարողանանք դիմանալ, դիմակայել, ճիշտհակառակն է լինելու. մենք կկարողանանք մեր մրցունակ ապրանքով դուրս գալ: